Tolong jelaskan mengenai Jalan Negeri Kedah K674 dalam bahasa melayu

Jalan Bakar Kapor (Laluan Negeri Kedah K674) ialah jalan raya negeri yang terletak di Daerah Kuala Muda, Kedah, Malaysia.

Jalan Bakar Kapor, juga dikenali dengan nama Jalan Tepi Padang Golf diselenggarakan sepenuhnya oleh Jabatan Kerja Raya (JKR) Daerah Kuala Muda dengan peruntukan negeri atau Sistem Maklumat Rekod-Rekod Jalan Raya Malaysia (MARRIS). Ia memiliki panjang keseluruhan iaitu, . Di kebanyakan bahagian di Jalan Bakar Kapor adalah jalan raya tunggal dua lorong.

Permulaan laluan ini terletak di Sungai Petani, di persimpangannya dengan Jalan Taman Intan–Sungai Petani (atau Jalan Pangkalan; Laluan Negeri K661). Ia akan menuju ke arah utara melalui kawasan perumahan dan padang golf. Sebelum laluan tamat, akan terdapat sebuah bulatan, di mana laluan ini akan bersilang dengan Jalan Penghulu Him–Sungai Layar Ujong (Laluan Negeri K651). Selepas melepasi bulatan tersebut, laluan akan berakhir di Kampung Penghulu Him bersilang dengan Jalan Kelab Sungai Petani–Sungai Layar (atau Jalan Sungai Layar; Laluan Negeri K659).